اجينا نطلب شو بدنا الشب الي واقف بوخد الطلب منا كان شوي و بدو يمسك صاحبتي و يمزع دنيها و يكتب الأوردر عليهم قد ما هي زنخه كل ما يحكي معنا كلمتين تفرط ضحك مع هيك عدت ع خير و راح و احنا قاعدات بنستنا ما خلينا حدا قاعد حولينا الا علقنا عليه و نفرط و الي تسحل عن الكرسي و الي تنبطح عالطاوله و الي تغيب من الضحك الناس بلشت تتأفأف و يتطلعو علينا بقرف لما جهز اكلنا و قعدنا نوكل بدون ما نحكي اشي بس نطلع ع بعض و نضحك وحده من صحباتي شرقت و صارت تنازع و احنا كلنا بنضحك عليها و لولا وحده منا عملت فوهه بضهرها كان البنت انخنقت كنا مزعجات بشكل لا يطاق اجا واحد من الموظفين و حكالنا بهدوء لو سمحتو صبايا في ناس بتدرس قال ستحينا و عملنا حالنا بنوكل بهدوء اول ما بعد الشب عنا رجعنا نضحك وحده من الشله قررت تورينا موهبه جديده عندها انها بتقدر تحرك دانها و هي تحرك و احنا مسخسخين انا زورق وجهي لإني حابسه الضحكه و للحظه حسيت قلبي وقف اجيت اشرب السفن عشان اهدى بس بآخر لحظه فقعت و طلعت من مناخيري صحباتي صارو يتشقلبو من الضحك علي في وحده دحلت تحت الطاوله الي جمبنا